ת"צ 40182-07-15 תקתוק נ' ליסקאר רם בע"מ - פסקדין
מיקומך באתר: עמוד ראשי >> חיפוש פסקי-דין >> ת"צ 40182-07-15 תקתוק נ' ליסקאר רם בע"מ
ת"צ 40182-07-15 תקתוק נ' ליסקאר רם בע"מ
40182-07-15
טלאל תקתוק
עו"ד דלית פררו-הולצמן
בפניי בקשה לאישור הסתלקות מן התובענה ומן הבקשה לאישורה כייצוגית, לפי סעיף 16 של חוק תובענות ייצוגיות, התשס"ו – 2006.
א.המבקש הגיש תובענה כנגד המשיבה ובקשה לאישורה כייצוגית בטענה, כי המשיבה (הפועלת במתן שירותים בענף הרכב) פרסמה עצמה והציעה את מרכולתה בניגוד לתקנות הגנת הצרכן (האותיות בחוזה אחיד ובתנאי הכלול במידע אחר המיועד לצרכן), התשנ"ה – 1995.
בנוסף, טען המבקש, שהמשיבה לא הציגה בפרסומיה את המחיר הכולל של מרכולתה, בניגוד לסעיף 17ב' לחוק הגנת הצרכן, התשמ"א – 1981.
ב.לאחר שהוגשה בקשת האישור התקיימו מגעים בין הצדדים במטרה להגיע לכלל הסכמה, מבלי שהדבר יהווה הודאה מצד המשיבה, ומתוך כוונה ליישב את המחלוקות שהועלו במסגרת בקשת האישור על דרך של הסכמה.
ג.הצדדים הגיעו להסכמה כמפורט להלן:
1.מעתה ואילך, תציג המשיבה כל פרסום מטעמה באופן שתואם את הוראות תקנות האותיות בחוזה אחיד, ובייחוד שגודלן של אותיות הסייגים (ככל שהפרסום יכלול כאלה), יהיה לפחות 30% מגודל האותיות הגדולות ביותר במודעה.
2.ככל שפרסום מטעמה של המשיבה יפנה גם ליחידים (אנשים פרטיים), תציג המשיבה את המחיר הכולל של מרכולתה, ובמקרה כזה תהיה מחוייבת למחיר אשר הוצג.
ד.הצדדים מבהירים, שאין באישור הסתלקות זו כדי ליצור מעשה בית דין, ומשכך, אף לא אחד מחברי הקבוצה ישנה את מצבו לרעה.
ה.נטען בבקשת ההסתלקות, כי לנוכח התחייבויות המשיבה, שנעשו עקב הגשת הבקשה לאישור, הושגו רוב המטרות של ההליך ויש במתווה מוסכם זה כדי להיטיב באופן מהותי את מצבם של חברי הקבוצה על דרך קידום אכיפת הוראות הדין.